**Aðalstjórn UMF Stjörnunnar**

Stjórnarfundur haldinn í Stjörnuheimilinu, mánudaginn 12. september 2022, kl. 17:15

Mætt: Sigrún Lilja Guðbjartsdóttir (SLG),   Heiðrún Jónsdóttir (HJ),  Sigurður Guðmundsson (SG), Ingvar H. Ragnarsson (IHR), Gunnar Berg Viktorsson (GBV) og Erling Ásgeirsson (EÁ).

Forfallaðir: Þórdís B. Sigurbjörnsdóttir (ÞBS).

Einnig sat fundinn Baldvin Sturluson (BS) framkvæmdastjóri sem ritaði fundargerðina

**Fundargerð:**

Formaður aðalstjórnar, SG, setti fundinn og stýrði.

Fundargerð fundar aðalstjórnar þann 29. ágúst 2022 lögð fyrir og samþykkt

* 1. **Uppfærðar Áætlanir í mfl. karla og kvenna í handbolta lagðar fyrir**

BS fór yfir uppfærða áætlun mfl. karla og kvenna í handbolta. Áætlunin gerir ráð fyrir töluverðu tapi fyrir árið.

**Niðurstaða:** Engin afstaða tekin gagnvart áætluninni.

* 1. **Stefnumótun**

SG fór yfir uppfært minnisblað fyrir Stefnumótun félagsins. Stjórn var upplýst um hvernig tímaáætlunin væri og uppfærða kostnaðaráætlun.

**Niðurstaða:** Stjórn ákvað að samþykkja það að Stratagem taki að sér að leiða vinnuna með fyrirvara um samþykki félagsráðsfundar.

* 1. **Rekstrarsamningur Garðabær**

BS fór yfir hans sýn á hvernig félagið ætti að byggja upp samtal við Garðabæ fyrir komandi viðræður. Fyrsta umræða um málið hjá bænum fer fram 25. október næstkomandi. BS var búinn að heyra í forsvarsmönnum bæjarins og bóka fund með þeim 7. október. Lagt var til að byggja samtalið upp þannig að fá aukið fjármagn inn í Afrekssjóð félagsins með sérstökum styrk til afreksíþrótta kvenna. Einnig þarf að leggja áherslu á að styrkurinn frá bænum haldi í við fjölgun í félaginu ásamt verðlagi.

**Niðurstaða:** Stjórn samþykkti að BS, SG og IHR myndu fara fyrir hönd félagsins á fund með bænum 7. október.

1. **Önnur mál**
* Félagsráðsfundur: Ákveðið var að halda félagsráðsfund 6. október næstkomandi þar sem Ása/Þórður frá Stratagem munu kynna Stefnumótunarvinnuna fyrir formönnum deilda. Einnig verður kynning á nýrri heimasíðu – ásamt atriðum er tengjast bókhaldi og áætlanagerð félagsins.
* ÍTG hefur óskað eftir þarfagreiningu frá félaginu vegna Miðgarðs. Það sem umræðir eru 2 hæðir í Miðgarði sem enn eru óskipulagðar. Sigrún Lilja mun leiða vinnuhóp ásamt Valgeiri og Guðrúnu. Þau munu kalla eftir upplýsingum frá formönnum deilda og vinna síðan að því að móta sýn félagsins í heild.
* Fundur með Sportlandi – BS og SG falið að hitta Einar Pál fyrir hönd Sportlands þar sem krafa á hendur Stjörnunni verður rædd.
* Erindi frá körfuknattleiksdeild tekið fyrir frá síðasta fundi. BS falið að svara því erindi.
* Starfsmannamál á skrifstofu rædd – BS yfirgaf fundinn.

Annað var ekki rætt og fundi slitið kl. 19:15 – ritað BS